Video: Kind, nog twee doodgeskiet tydens rooftog‘n Skermskoot uit die video. ŉ Kind en twee volwassenes is Maandag doodgeskiet tydens ŉ gewapende rooftog in Bergville, KwaZulu-Natal. Kol. Thembeka Mbele, woordvoerder van die polisie, het gesê ŉ groep gewapende mans het omstreeks 16:30 op ŉ supermark toegeslaan. Beeldmateriaal wat op sosiale media versprei word wys hoe van die verdagtes op die agterkant van ŉ wit Ford Ranger-bakkie staan en daar kan gehoor word hoe skote klap voordat die verdagtes wegjaag. ŉ 13-jarige seun, ŉ 27-jarige man en ŉ 45-jarige vrou is volgende Mbele tydens die voorval doodgeskiet. Daar was veiligheidsbeamptes op die toneel, maar Mbele kon nie in dié stadium bevestig of hulle ook skote afgevuur het en of daar ŉ skietgeveg tussen hulle en die verdagtes was nie. Mbele het gesê ŉ veiligheidswag en nog mense is ook tydens die skietery gewond en is na hospitale geneem vir verdere behandeling. “Die verdagtes het met ŉ onbekende bedrag kontant en die veiligheidswagte se vuurwapens gevlug.” Na verneem word het die verdagtes meer as een wegkommotor gehad. Mbele het gesê die polisie ondersoek sake van moord, poging tot moord en gewapende roof. Die ondersoek na die voorval duur voort. This afternoon there was an armed robbery at F3 in Bergville town. A number of people were shot including a security guard from F3, two customers from F3, a young boy and two office staff from BP. There were three fatalities as a result of this incident. The suspects made use of AK47 rifles. Our Traffic Authorities and SAPS gave chase to the vehicles. Posted by Andre Snyman on Tuesday, August 28, 2018